2021. gada 11. martā Noteikumi Nr. 154

Rīgā (prot. Nr. 25 52. §)

**Grozījums Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

[19.](https://likumi.lv/ta/id/52951-epidemiologiskas-drosibas-likums#p19) panta pirmo un 2.1 daļu, 19.1 pantu, [30.](https://likumi.lv/ta/id/52951-epidemiologiskas-drosibas-likums#p30) panta trešo daļu,

[31.](https://likumi.lv/ta/id/52951-epidemiologiskas-drosibas-likums#p31) panta piekto daļu, 39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10., 11., 12., 13.,

 14. un 16. punktu, [6.1panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.1) otro daļu un [6.3panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.3) otro daļu

 un [Farmācijas likuma](https://likumi.lv/ta/id/43127-farmacijas-likums) [5.](https://likumi.lv/ta/id/43127-farmacijas-likums#p5) panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 245A., 246. nr.; 2021, 2B., 4B, 9A., 14A., 22A., 25A., 29A., 35A., 38C., 40A., 46., 49A. nr.) grozījumu un papildināt noteikumus ar X1 nodaļu šādā redakcijā:

**"X.1 Īpašie epidemioloģiskās drošības pasākumi Covid-19 infekcijas uzraudzībai un izplatīšanās ierobežošanai** **ūdeļu, citu *Mustelidae* dzimtas dzīvnieku un jenotsuņu novietnēs**

66.1 Lai uzraudzītu un mazinātu Covid-19 infekcijas izplatīšanos ūdeļu, citu *Mustelidae* dzimtas dzīvnieku un jenotsuņu (turpmāk – dzīvnieks) novietnē, dzīvnieku īpašnieks vai turētājs:

66.11. izstrādā biodrošības pasākumu plānu saskaņā ar šo noteikumu 66.2 punktu un nodrošina tā izpildi dzīvnieku novietnē;

66.12. novietnē vai mītnē (telpa vai platība novietnē vai tās teritorijā, kurā tur dzīvniekus, kam ir līdzīgs veselības stāvokļa novērtējums, un kas ir atsevišķa epidemioloģiska vienība) dzīvniekus ieved no citas valsts saskaņā ar šo noteikumu 66.4punktā minētajām prasībām;

66.13. izmantojot jebkuru saziņas veidu, sniedz Pārtikas un veterinārajam dienestam šo noteikumu 66.5punktā minēto informāciju;

66.14. nodrošina dzīvnieka līķa nosūtīšanu laboratoriskai izmeklēšanai saskaņā ar šo noteikumu 66.43. apakšpunktā un 66.6punktā minētajām prasībām.

66.2 Dzīvnieku īpašnieks vai turētājs biodrošības pasākumu plānā nosaka:

66.21. kritērijus novietnē strādājošo personu veselības kontrolei, lai novērstu dzīvnieku inficēšanās risku ar Covid-19 infekciju;

66.22. pienākumu jebkurai personai, kas atrodas novietnē, lietot sejas masku;

66.23. personas, kurām atļauts apmeklēt novietnes teritoriju, lai ierobežotu personu kustību novietnē;

66.24. pienākumu novietnē strādājošiem pirms ienākšanas novietnē vai mītnē dezinficēt rokas un apavus.

66.3 Biodrošības pasākumu plānā noteikto pasākumu īstenošanu novietnē uzrauga Pārtikas un veterinārais dienests.

66.4 Novietnē vai mītnē dzīvniekus no citas valsts ieved, ievērojot šādas prasības:

66.41. ievēro normatīvos aktus par veterinārajām prasībām to dzīvnieku apritei, kas nav minēti citos normatīvajos aktos par veterināro kontroli;

66.42. dzīvniekus pirms ievietošanas novietnē pie pārējiem dzīvniekiem tur atsevišķi un novēro ne mazāk kā 14 dienu, nodrošinot atsevišķu personālu un aprīkojumu to turēšanai, barošanai un kopšanai;

66.43. ja novērošanas laikā kāds no dzīvniekiem nobeidzas, tā līķi iepako atbilstoši šo noteikumu 66.6punktā minētajām prasībām un nogādā Pārtikas un veterinārā dienesta attiecīgajā teritoriālajā struktūrvienībā. Attiecīgā struktūr­vienība dzīvnieka līķi nosūta uz valsts zinātnisko institūtu "Pārtikas drošības, dzīvnieku veselības un vides zinātniskais institūts "BIOR"" laboratoriskai izmeklēšanai Covid-19 infekcijas ierosinātāja noteikšanai;

66.44. ja līķa paraugā laboratoriskajos izmeklējumos nav konstatēts Covid-19 infekcijas ierosinātājs, dzīvniekus pēc novērošanas perioda ievieto novietnē pie pārējiem dzīvniekiem.

66.5 Dzīvnieku īpašnieks vai turētājs Pārtikas un veterinārajam dienestam sniedz informāciju par:

66.51. dzīvnieku skaitu novietnē – mēneša pirmajā darbadienā;

66.52. iepriekšējā nedēļā nobeigušos dzīvnieku skaitu – katru pirmdienu;

66.53. katru gadījumu, kad dzīvniekiem novēro akūtus respiratoro infekciju simptomus, gremošanas sistēmas darbības traucējumus, nomāktību, mazkustīgumu, atteikšanos no barības un ūdens, kā arī ja novietnē palielinās dzīvnieku mirstība, kas rada aizdomas par dzīvnieku saslimšanu ar Covid-19 infekciju, – nekavējoties.

66.6 Dzīvnieku īpašnieks vai turētājs reizi nedēļā no dzīvniekiem, kas nobeigušies, viena dzīvnieka līķi nogādā Pārtikas un veterinārā dienesta attiecīgajā teritoriālajā struktūrvienībā. Dzīvnieka līķi ievieto dubultā ūdensnecaurlaidīga materiāla (polietilēna) maisā, ko aizsien vai noslēdz.

66.7 Pārtikas un veterinārā dienesta attiecīgā teritoriālā struktūrvienība pēc dzīvnieka līķa saņemšanas sagatavo pavaddokumentu, kuru kopā ar dzīvnieka līķi nosūta uz valsts zinātnisko institūtu "Pārtikas drošības, dzīvnieku veselības un vides zinātniskais institūts "BIOR"" laboratoriskai izmeklēšanai Covid-19 infekcijas ierosinātāja noteikšanai.

66.8 Valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR"" pēc dzīvnieka līķa laboratoriskās izmeklēšanas iegūtos rezultātus nekavējoties nosūta Pārtikas un veterinārajam dienestam un dzīvnieka īpašniekam vai turētājam.

66.9 Ja dzīvniekam tiek apstiprināta Covid-19 infekcija, Pārtikas un veterinārais dienests nekavējoties par to informē Slimību profilakses un kontroles centru, kas sadarbībā ar Pārtikas un veterināro dienestu nodrošina epidemioloģisko izmeklēšanu un nosaka turpmākos pasākumus atbilstoši iestāžu kompetencei.

66.10 Ja Covid-19 infekcija tiek apstiprināta personai, kas strādā novietnē vai bijusi saskarē ar dzīvnieku, Slimību profilakses un kontroles centrs:

66.101. nekavējoties par to informē Pārtikas un veterināro dienestu;

66.102. sadarbībā ar Pārtikas un veterināro dienestu nodrošina epidemioloģisko izmeklēšanu un nosaka turpmākos pasākumus atbilstoši iestāžu kompetencei.

66.11 Lai apstiprinātu vai izslēgtu Covid-19 infekcijas klātbūtni dzīvnieku novietnē, Pārtikas un veterinārais dienests:

66.111. pēc tam, kad saņemta šo noteikumu 66.53. vai 66.101. apakšpunktā minētā informācija, ņem ārpuskārtas kontroles paraugus;

66.112. šo noteikumu 66.43. apakšpunktā vai 66.9punktā minētajā gadījumā nodrošina epidemioloģisko izmeklēšanu un ņem epidemioloģiskās izmeklēšanas paraugus.

66.12 Covid-19 infekcijas kontroles un apkarošanas pasākumu nodrošināšanai valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR"" veic dzīvnieka līķa daļēju vai pilnu sekciju, līķu iznīcināšanu un laboratoriskos izmeklējumus, lai noteiktu:

66.121. dezinfekcijas efektivitāti pēcdezinfekcijas kontroles paraugā;

66.122. antivielas pret Covid-19 infekcijas ierosinātāju epidemioloģiskās izmeklēšanas paraugā;

66.123. Covid-19 infekcijas ierosinātāju līķa paraugā, ārpuskārtas kontroles paraugā vai epidemioloģiskās izmeklēšanas paraugā un kažokādas kontroles paraugā."

Ministru prezidents A. K. Kariņš

Veselības ministrs D. Pavļuts